Here is a page extracted from Wikipedia that may contain CSS, HTML, and a lot of unformatted text.

Title: Ecosistema
Content: Un ecosistema ye lo conchunto formau por una asociación u comunidat de sers vivos (u biocenosi) y lo suyo entorno biolochico, cheolochico, edafico, hidrolochico, climatico, ecetra (lo biotopo). Los elementos que constituyen un ecosistema desembolican un ret d'intercambio d'enerchia y materia que permite lo mantenimiento y desembolique de la vida. Lo termin fue forchau por Arthur George Tansley en 1935 pa designar la unidat de base de la naturaleza. Unidat en la cual las plantas, los animals y l'habitat interactuan en lo seno de lo biotopo.

En 2004, los autors de lo informe acomandau por la ONU y titulau la Evaluación de los ecosistemas pa lo milenio, han integrau explicitament la necromasa definindo un ecosistema como un « complexo dinamico composau de plantas, d'animals, de microrganismos y de la naturaleza muerta present arredol actuando en interacción en tanto que unidat funcional ».

Se puet parlar d'ecosistema natural, equilibrau d'una traza natural: a cada livel, la biomasa ye estabilizada gracias a las interaccions con los atros livels.

Totas las relacions que bi ha entre los components vivos (bioticos) y sin vida (abioticos) tamién fan part de lo ecosistema. Los ecosistemas pueden estar tan amplos como un laco u una selva u tan chicos como la marguin d'un río u un forato en un árbol.. La enerchía de lo ecosistema ye d'orichen solar u quimico, fixada por los organismos autotrofos u productors y transferida a los consumidors y descomponedors. Encara que los nutrients son siempre en movimiento y aproveitaus por los diferents elementos bioticos de lo ecosistema, los ecosistemas no son sistemas cerraus de tot.

Referencias

Bibliografía 
 C.P.J.Hickman Principios Integrales De Zoologia - 10ª Ed. McGraw-Hill. 1998.

Ecolochía